കുടിശ്ശികയ്ക്ക് നാലു വര്ഷത്തെ മൊറട്ടോറിയം അനുവദിച്ചേക്കും ടെലികോം കമ്ബനികള്ക്ക് ആശ്വാസ പാക്കേജ് ന്യൂഡല്ഹി: സാമ്ബത്തിക പ്രതിസന്ധി നേരിടുന്ന ടെലികോം മേഖലയ്ക്ക് ആശ്വാസ പാക്കേജ് നല്കാന് കേന്ദ്രമന്ത്രിസഭാ യോഗത്തില് തീരുമാനം. എ.ജി.ആര് കുടിശ്ശിക തീര്ക്കാര് ടെലികോം കമ്ബനികള്ക്ക് മൊറട്ടോറിയം അനുവദിക്കാനാണ് തീരുമാനം. വോഡാഫോണ് ഐഡിയ, ഭാരതി എയര്ടെല് തുടങ്ങിയ ടെലികോം കമ്ബനികള്ക്ക് തീരുമാനം ഗുണകരമാകും. നാല് വര്ഷത്തേക്കാകും മോറട്ടോറിയം അനുവദിക്കുക. കുമാര് മംഗളം ബിര്ള വൊഡഫോണ് ഐഡിയയുടെ ചെയര്മാന് സ്ഥാനം രാജിവെച്ച് ആറാഴ്ചകള്ക്ക് ശേഷമാണ് കേന്ദ്രസര്ക്കാരിന്റെ ഭാഗത്ത് നിന്ന് ഇത്തരമൊരു നീക്കമുണ്ടാകുന്നതെന്നത് പ്രധാനമാണ്. ജൂണ് ഏഴിന് ബിര്ള കേന്ദ്രസര്ക്കാരിനയച്ച കത്തില് തന്റെ ഓഹരികള് സര്ക്കാരിന് കൈമാറാന് സന്നദ്ധത പ്രകടിപ്പിച്ചിരുന്നു. എന്നാല് ഇക്കാര്യത്തില് കേന്ദ്രത്തിന്റെ ഭാഗത്ത് നിന്ന് യാതൊരു തീരുമാനവും ഉണ്ടായില്ല. പിന്നാലെയായിരുന്നു ബിര്ളയുടെ രാജി. കുടിശ്ശികയനിത്തില് 50,399.63 കോടി രൂപയാണ് വോഡാഫോണ് ഐഡിയ നല്കാനുള്ളത്.